Βέφα Αλεξιάδου

Η Βέφα (Γενοβέφα) Αλεξιάδου (το γένος Βούλγαρη, Βόλος, 13 Μαρτίου 1933 - Θεσσαλονίκη, 25 Νοεμβρίου 2024) ήταν Ελληνίδα χημικός και μαγείρισσα.

Βιογραφία
Γεννήθηκε στο Βόλο στις 13 Μαρτίου 1933. Ήταν σύζυγος του καθηγητή Χημικού Μηχανικού,του Αριστοτελείου Πανεπιστημίου Θεσσαλονίκης Κωνσταντίνου Αλεξιάδη, με τον οποίο απέκτησε δύο κόρες, την Αλεξία, η οποία έφυγε από τη ζωή από ανακοπή καρδιάς στις 28 Οκτωβρίου 2014, και την Άντζελα, η οποία έφυγε από τη ζωή στις 10 Φεβρουαρίου 2015. Σπούδασε χημικός στο Αριστοτέλειο Πανεπιστήμιο και συνέχισε με ιδιαίτερες σπουδές στο Berkeley University της Αμερικής επάνω στην υγιεινή των τροφών, τη διακόσμηση του τραπεζιού και τη σύγχρονη μαγειρική τέχνη. Για 13 χρόνια εργάστηκε ως χημικός και αργότερα ως εμπορικός εκπρόσωπος επιστημονικών οργάνων στην εταιρία Ν.Κράλλης.Το 1980, με δικά της χρήματα και με την βοήθεια του εκδότη Δ.Τσιριμώκου, του οποίου η Βέφα ήταν συνεργάτης, έγινε εκδότης και έγραψε το πρώτο βιβλίο μαγειρικής,Πρόσκληση σε Γεύμα. Τα βιβλία της έχουν μεταφραστεί σε εφτά γλώσσες και μάλιστα δύο από αυτά τιμήθηκαν με βραβεία το 1998 και το 2000 στη Διεθνή Έκθεση Βιβλίου Μαγειρικής στο Perigueux της Γαλλίας. Στην ίδια έκθεση, το έτος 2000 της απενεμήθη το ιδιαίτερα τιμητικό βραβείο "Best Culinary Business Professional". Σε όλη την καριέρα της κέρδισε πολλά βραβεία στην Ελλάδα και το εξωτερικό. Ταξίδεψε σε ολόκληρο τον κόσμο, προβάλλοντας την Ελληνική Γαστρονομία. Η κόρη της Άντζελα Αλεξιάδου, ήταν απόφοιτη του τμήματος Πληροφορικής και Διοίκησης Επιχειρήσεων, του ΑCT- Ανατόλια Αμερικανικού Κολλεγίου της Θεσσσαλονίκης. Εργάστηκε για 12 χρόνια ως προϊσταμένη Πληροφορικής στην Αμερικάνικη Πρεσβεία. Για 20 χρόνια διοικούσε την οικογενειακή επιχείρηση με είδη μαγειρικής, Vefa’s House, που έκλεισε το 2014 λόγω της οικονομικής κρίσης. Ήταν σύζυγος του συνθέτη και τραγουδιστή Γιάννη Ντόντορου και ήταν και στιχουργός. Η μικρότερη κόρη της η Αλεξία Αλεξιάδου, είχε δύο πτυχία BA στα οικονομικά και μεταπτυχιακό MBA στο Import and Export Management από το City University Business School, της Αγγλίας. Επίσης, σπούδασε στο Universita Commerciale Luigi Boccone στην Ιταλία. Μιλούσε άπταιστα Αγγλικά, Γαλλικά και Ιταλικά. Για 16 χρόνια εργάστηκε με την μητέρα της και εξέδωσε πολλά βιβλία μαγειρικής. Ήταν σύζυγος του Βαγγέλη Κιτσάκη, με τον οποίο απέκτησαν δύο κόρες, την Χαρά και την Γενοβέφα.

Την τηλεοπτική της καριέρα την ξεκίνησε στα πρώτα χρόνια προβολής της εκπομπής Πρωινός καφές του ΑΝΤ1. Από το 1990 έως το 2003 μαγείρεψε, με όλες τις παρουσιάστριες της εκπομπής όπως η Πόπη Χατζηδημητρίου, η Ρούλα Κορομηλά και η Ελένη Μενεγάκη. Στον Πρωινό Καφέ δούλευε χωρίς να πληρώνεται μιας και η συμφωνία με τον σταθμό ήταν να παρουσιάζονται τα βιβλία μαγειρικής της. Το 2003, παρουσίασε στο Mega, την εκπομπή με τίτλο Τα Μυστικά της Βέφας. Από το 2005 έως το 2008, μαζί με την κόρη της Αλεξία Αλεξιάδου, δούλεψε στην εκπομπή Καφές με την Ελένη με την Ελένη Μενεγάκη στον Alpha TV.  Το 2009  παρουσίαζε την εκπομπή Στην Κουζίνα με τη Βέφα στο κανάλι ΑLPHA. Παράλληλα το 2009 παρουσίαζε την εκπομπή Μαγειρέματα με την Βέφα και την Αλεξία Αλεξιάδου στο Sigma T.V της Κύπρου. Από το 2010 έως το 2012 παρουσίαζε την εκπομπή Μαγειρεύοντας με την Βέφα στο Alter. Από το 2012 έως το 2014 παρουσίαζε την εκπομπή Μαγειρεύοντας με την Βέφα στο Blue Sky. Από το 2019 έως το 2021 παρουσίαζε εκπομπές παλιές και καινούργιες στο κανάλι της στο ΥouTube. Tο 2019, ήταν επίτιμη καλεσμένη στην Παγκόσμια Σύνοδο Κορυφής του Gourmand, όπου τα καλύτερα βιβλία εκτέθηκαν στην έδρα της UNESCO, στο Παρίσι. Το 2023 στη Σουηδία, βραβεύτηκε από το Gourmand Awards με το Award for Excellence of Lifetime Achievements. Τα βιβλία της πούλησαν πάνω από 10 εκατομμύρια αντίτυπα σε ολόκληρο τον κόσμο. Ο εκδοτικός της οίκος, συγκαταλλέγεται ανάμεσα στους 100 μεγαλύτερους παγκοσμίως. Το 2024, εξέδωσε την βιογραφία της, Ήσουν πάντα εκεί, από τις εκδόσεις Βέφα Αλεξιάδου.

Στις ευρωεκλογές του 2024 έθεσε υποψηφιότητα με τον ΛΑ.Ο.Σ.

Απεβίωσε στις 25 Νοεμβρίου 2024, σε ηλικία 91 ετών, ύστερα από νοσηλεία στο Γενικό Νοσοκομείο Παπανικολάου της Θεσσαλονίκης.Κηδεύτηκε στα Κοιμητήρια Θέρμης στις 27 Νοεμβρίου.

 Βιβλιογραφία 
Πρόσκληση σε Γεύμα, Θεσσαλονίκη, Βέφα Αλεξιάδου, 1980, σελ. 160, ΙSBΝ: 960-850-180-6
Πρόσκληση σε Κοκτέιλ, Θεσσαλονίκη, Βέφα Αλεξιάδου, 1982, σελ. 160, ISBN 960-850-181-4
Πρόσκληση σε Παιδικό Πάρτυ, Θεσσαλονίκη, Βέφα Αλεξιάδου, 1983, σελ. 160, ISBN 960-850-182-2
Πρόσκληση σε Τσάι, Θεσσαλονίκη, Βέφα Αλεξιάδου, 1985, σελ. 160, ISBN 960-850-183-0
Ελληνική Κουζίνα Μαγειρική, Θεσσαλονίκη, Βέφα Αλεξιάδου, 1988, σελ. 160, ISBN 960-850-184-9
Ελληνική Κουζίνα Ζαχαροπλαστική, Θεσσαλονίκη, Βέφα Αλεξιάδου, 1990, σελ.160, ΙSBN: 960-850-185-7.
Γιορτινό Τραπέζι, Θεσσαλονίκη, Βέφα Αλεξιάδου, 1995, σελ. 192, ΙSBN: 960-850-189-Χ
Νηστίσιμα και Υγιεινά, Θεσσαλονίκη, Βέφα Αλεξιάδου, 1999, σελ. 192, ΙSBΝ: 960-901-371-6
Τα 20 καλύτερα Light γλυκά, Θεσσαλονίκη, Βέφα Αλεξιάδου, σελ. 28, ISBN 960-8125-06-5
Οι 20 καλύτερες συνταγές για χριστουγεννιάτικα γλυκά, Αθήνα, Λυμπέρης, σελ. 29
Οι 20 βραβευμένες ελληνικές συνταγές. ΗΠΕΙΡΩΤΙΚΗ ΕΛΛΑΔΑ, Θεσσαλονίκη, Βέφα Αλεξιάδου, σελ. 28
Οι 20 καλύτερες γιορτινές συνταγές του 2000, Θεσσαλονίκη, Βέφα Αλεξιάδου, σελ. 28, ΙSBΝ: 960-91230-9-0
Οι 20 καλύτερες συνταγές για γλυκές και αλμυρές κρέπες, Θεσσαλονίκη, Βέφα Αλεξιάδου, σελ. 28
Οι 20 καλύτερες συνταγές για ιταλική κουζίνα, Θεσσαλονίκη, Βέφα Αλεξιάδου, σελ. 28 ΙSBN: 960-90137-5-9
Οι 20 καλύτερες συνταγές για κοτόπουλο, Θεσσαλονίκη, Βέφα Αλεξιάδου, σελ. 28 ISBN 960-90137-7-5
Οι 20 καλύτερες συνταγές για σάντουιτς, Θεσσαλονίκη, Βέρα Αλεξιάδου, σελ. 28, ISBN 960-8125-08-1
Οι 20 καλύτερες συνταγές για τα Χριστούγεννα, Θεσσαλονίκη, Βέφα Αλεξιάδου, σελ. 28, ISBN 960-8125-11-1
Οι 20 καλύτερες συνταγές για σαλάτες, Αθήνα, Λυμπέρης, σελ. 28
Οι 20 καλύτερες συνταγές για κατσαρόλα, Θεσσαλονίκη, Βέφα Αλεξιάδου, σελ. 28, ISBN 960-91230-6-6
Οι 20 καλύτερες συνταγές για μπισκότα και κουλούρια, Θεσσαλονίκη, Βέφα Αλεξιάδου, σελ. 28, ISBN 960-91508-1-0
Οι 20 καλύτερες συνταγές για κρέας, Θεσσαλονίκη, Βέφα Αλεξιάδου, σελ. 28, ΙSBN: 960-8125-07-3
Οι 20 καλύτερες συνταγές για ψητά στην σχάρα, Αθήνα, Λυμπέρης, σελ. 28
20 + 1 βραβευμένες ελληνικές συνταγές, Θεσσαλονίκη, Βέφα Αλεξιάδου, σελ. 28, ΙSBN: 960-8125-01-4

Παραπομπές

Κατηγορία:Έλληνες συγγραφείς βιβλίων μαγειρικής
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 04/2012
Κατηγορία:Έλληνες μάγειρες